

**Imani ya
Mitume**

Nukuu

­­

Somo la 1

Makala za Imani

**© 2020 Third Millennium Ministries**

Haki zote zimehifadhiwa. Hairuhusiwi kuzalisha sehemu yoyote ile ya chapisho hili katika mtindo wowote (isipokuwa nukuu fupi kwa kusudi la mapitio, maoni, au taaluma) au kwa njia yoyote ile kwa kujipatia faida bila idhini ya mmiliki, Third Millennium Ministries, Inc., 316 Live Oaks Blvd., Casselberry, Florida 32707.

**Toleo la Kiingereza**

Isipokuwa imeoneshwa vinginevyo, Maandiko yote yamenukuliwa kutoka the HOLY BIBLE, NEW INTERNATIONAL VERSION. Toleo la © 1973, 1978, 1984, 2011 International Bible Society. Yametumika kwa idhini ya the Zondervan Bible Publishers.

**Toleo la Kiswahili**

Isipokuwa imeoneshwa vinginevyo, Maandiko yote yamenukuliwa kutoka The HOLY BIBLE IN KISWAHILI, UNION VERSION. PUBLISHED AS BIBLIA MAANDIKO MATAKATIFU. Toleo la © 1997, Bible Society of Tanzania.

 **Kuhusu Thirdmill**

Hili ni shirika lililoanzishwa mnamo mwaka wa 1997. Thirdmill ni shirika la huduma ya Kiinjili ya Kikristo ambalo limejikita katika kutoa:

**Elimu ya Biblia. Kwa Ajili ya Ulimwengu. Bila Malipo.**

Lengo letu ni kutoa elimu ya Kikristo pasipo malipo kwa maelfu ya wachungaji na viongozi wa taasisi za Kikristo ulimwenguni kote. Mafunzo haya ni mahsusi kwa wachungaji ambao hawajapata mafunzo ya kutosha ya neno la Mungu yanayoendana na utumishi wao. Tunalifikia lengo hili kwa kuzalisha na kusambaza ulimwenguni kote mtaala wa seminari kwa njia mbalimbali za kimawasiliano kwa lugha ya Kiingereza, Kiarabu, Kimandarini, Kirusi, na Kihispania. Mtaala wetu unaendelea kutafasiriwa katika lugha nyingi mbalimbali kupitia washirika wetu katika huduma hii. Mtaala wetu unajumuisha picha za video, maelekezo yaliyochapishwa/nukuu, ambayo yote yanapatikana kwenye intaneti. Mtaala huu umeandaliwa ili uweze kutumiwa katika mashule, vikundi, na watu binafsi, kwa njia zote mbili; njia ya mtandao na katika jumuia ndogondogo za kujifunza Neno la Mungu.

Kwa miaka mingi, tumeandaa masomo na maudhui ya kiwango cha juu sana na kuyatoa kwa njia rahisi na kupunguza gharama za masomo. Waandishi na wahariri wetu ni wabobezi katika Theolojia. Pamoja na ukweli huo, wao pia ni wazungumzaji wa lugha husika. Masomo yetu yameandaliwa na wanazuoni waliobobea katika Theolojia, wakufunzi wa seminari, na wachungaji wa makanisa kutoka sehemu mbalimbali ulimwenguni. Pamoja na hayo, wabunifu wetu wa picha, wachoraji wa vielelezo na wazalishaji wa Makala wanafanya kazi zao kwa viwango vya juu sana.

Ili kutimiza lengo letu la usambazaji na kuwafikia watu wengi zaidi, Thirdmill imebuni mbinu ya kushirikiana na makanisa, seminari, shule za Biblia, wamishenari, watangazaji Wakristo na wahudumu wa huduma za televisheni, na mashirika mengine. Ushirika wa jinsi hii umewezesha usambazaji wa masomo yetu kwa haraka na kuwafikia viongozi mbalimbali, wachungaji, na wanafunzi wa seminari. Pia tovuti yetu hutumika kama jukwaa la usambazaji na utoji wa Elimu ya ziada ili kukamilisha masomo yetu. Kupitia tovuti yetu Mkristo yeyote yule anaweza kuanzisha darasa la watu wenye lengo la kujifunza Neno.

Thirdmill inatambuliwa nchini Marekani na taasisi ijulikanayo kwa jina la IRS kuwa ni shirika la 501(c) (3). Hii ina maana kuwa shirika linaendeshwa kwa kutegemea michango kutoka makanisani, mashirika, biashara, na watu binafsi. Kwa maelezo zaidi kuhusu huduma yetu, na kujifunza namna ambavyo unaweza kushiriki, tafadhali tembelea tovuti yetu: www.thirdmill.org

**Yaliyomo**

UTANGULIZI 1

HISTORIA 2

Kutungwa Kwake 2

Kusudi 3

Maandiko 4

Mafundisho ya Jadi 5

Imani ya Mitume 8

MAELEZO YA JUMLA 10

Mungu 10

Utatu Mtakatifu 10

Nafsi 12

Kanisa 13

Ushiriki 14

Utunzaji 14

Wokovu 16

UMUHIMU 17

Msingi 18

Kipimo 19

Misingi ya Fikra 20

Kiulimwengu 21

Agano Jipya 21

Historia ya Kanisa 22

Wakati huu 24

Unganishi 25

HITIMISHO 27

WAANDAAJI WA SOMO 28

UTANGULIZI

Je, umewahi kujiuliza kuhusu sababu za mti kuitwa mti? Au nyumba kuitwa nyumba? Au mtu kuitwa mtu? Au waweza kujiuliza kuhusu sifa zinazokifanya kitu fulani kiitwe kwa jina kinavyoitwa. Kwa mfano, mti kuitwa mti au nyumba kuitwa nyumba? Haya ni maswali ambayo hata wanafalsafa wamekuwa wakijiuliza kwa miaka mingi sana. Nasi pia tunakutana na maswali kama hayo tunapojifunza mada za theolojia ya Kikristo. Kwa mfano, yapo makanisa mengi sana ambayo yanajulikana kuwa madhehebu ya “Kikristo,” lakini, madhehebu haya hukinzana ama kutofautiana sana kimafundisho. Kwa hiyo, ni jambo la muhimu sana kujiuliza swali kwamba, “Ni mafundisho gani yaliyo sahihi na ya msingi kabisa katika theolojia ya Kikristo?”

Hata hivyo, tunapojiuliza maswali kama haya, ni vyema kufahamu kuwa, wokovu wa mtu hautokani na ufahamu wa kina wa kitheolojia. Kuwa Mkristo ni neema tu, kunatokana na kujitoa kwetu na kumwamini Kristo. Hii inatosha kutufanya kuwa Wakristo. Kwasababu hiyo, siyo sahihi kusema kwamba kuna mfumo fulani wa muhimu unaompasa mtu kuupokea ili aitwe “Mkristo,” Katika karne ya kwanza ya historia ya kanisa, sala ya Imani ya Mitume ilitoa mhutasari wa muhimu sana kuhusu msingi wa imani ya Kikristo.

Imani ya Mitume ni somo la kwanza katika mfululizo wa masomo yetu. Imani ya Mitume inajulikana sana na hutumika kama mhutasari wa makala ya kile Wakristo wanachokiamini. Somo hili tumelipa kichwa cha *Makala za Imani* kwasababu tutajifunza *Imani ya Mitume* kama muhutasari wa mafundisho ambayo yanatakiwa kuthibitishwa na kila Mkristo. Imani ya Mitume ilionekana katika hali mbalimbali wakati wa karne ya kwanza ya kanisa. Imani hii ya mitume ilielezwa na kutolewa kwa lugha ya Kilatini katika mwaka wa 700 (A.D) baada ya Kristo. Katika tafsiri maarufu ya Kiingereza iliyotafsiriwa kwa Kiswahili imani hii husomeka hivi:

Namwamini Mungu Baba Mwenyezi,

Muumba wa Mbingu na nchi,

na Yesu Kristo,

Mwana wake pekee, Bwana wetu,

Aliyechukuliwa mimba kwa uwezo wa Roho Mtakatifu,

na akazaliwa na bikira Mariamu.

Akateswa zamani za Pontio Pilato,

akasulubiwa, akafa, na akazikwa;

Akashuka mahali pa wafu.

Siku ya tatu akafufuka, akapaa mbinguni,

ameketi mkono wa kuume wa Mungu Baba Mwenyezi,

kutoka huko atakuja kuwahukumu walio hai na wafu.

Namwamini Roho Mtakatifu,

na kanisa takatifu la waumini wote na ushirika wa watakatifu,

na msamaha wa dhambi,

 na ufufuo wa wafu,

na kiyama ya mwili, na uzima wa milele. Amina

Mjadala wetu kuhusu Imani ya Mitume kama makala za imani umegawanyika katika sehemu kuu tatu. Sehemu ya kwanza, tutazungumzia historia ya imani hii, na sehemu ya pili, tutatazama maelezo ya jumla kuhusu kauli au taarifa za imani hii. Kisha sehemu ya tatu, tutaangalia kuhusu umuhimu wa mafundisho ya imani hii kwa nyakati tulizonazo. Hebu sasa tuanze na historia ya *Imani ya Mitume.*

HISTORIA

Tunapofanya utafiti wa kihistoria kuhusu *Imani ya Mitume,* tunaangalia mambo mawili: moja, tunaangalia maendeleo ya *Imani.* Hapa tunaangalia mambo kama uandishi wake na tarehe ya uandishi wake. Pili, tunaangalia makusudi ya Imani hiyo, na sababu ya kanisa kuona umuhimu wa kuiandaa na kuitumia imani hii. Kwa maana hii, tutaangalia kwanza historia ya kutungwa na kuimarishwa kwa sala ya *Imani ya Mitume.*

1. Kutungwa Kwake

Hapo mwanzo Wakristo wengi waliamini na kufundisha kwamba, *Imani ya Mitume* iliandikwa na mitume kumi na wawili katika kipindi cha karne ya kwanza. Watu wengi kipindi kile waliamini kuwa, kila mtume alichangia ufahamu wake moja kwa moja katika maelezo ya *imani hii* kitheolojia. Hata hivyo, hakuna ushahidi wa karibu kuhusu ukweli huu, au maelezo ya wazi kabisa kuhusu mitume kuhusika moja kwa moja katika uandishi wa *imani* hii. Kwahiyo, swali linabaki kuwa ni nani aliyeandika ama kutunga na kuiandaa imani hii ya Kikristo?

Swali la nani aliandika Imani ya Mitume ni la wazi, kwa sababu hatuna mwandishi aliyedaiwa kuhusika zaidi mbali na uhusika wa mitume wenyewe. Ingawa kwa uhakika maswali haya ya kiimani yaliulizwa kwa watahiniwa wa ubatizo miaka arobaini au hamsini hivi baada ya Kristo, maswali haya yalikuwa ya kibiblia. Kwahiyo, mtu angeliulizwa, unaamini katika Mungu Baba, muumba wa mbingu na nchi? Na tunajua jambo hili kwasababu watu wanasema kuhusu uzoefu wao wa ubatizo na wanarejea maswali mbalimbali kama hayo. Na katika mwaka wa 200 (A.D.) baada ya Kristo, Tertullius alirejea kwa kile kilichoitwa Imani ya Kirumi ambayo ilikuwa inafanana na Imani ya Mitume. Anairejesha katika maana ya yale maswali ya ubatizo, “unaamini.” Kumbukumbu ya kwanza ya Imani ya Mitume kusema kweli, ni ile ya mtu aliyeitwa Rufinus katika mwaka wa 390 (A.D.) baada ya Kristo. Mtu huyu anahusisha na hadithi ambayo kila mmoja katika wale mitume kumi na wawili, pamoja na Matthias aliyechukua nafasi ya Yuda, alitoa moja ya uthibitisho katika imani hiyo. Hakuna uthibitisho wa nadharia hiyo, lakini, wazo ambalo ni la uhakika ni kuwa; uthibitisho unarudi nyuma kwa mitume kwa uhakika mzuri zaidi.

* Dr. John Oswalt

Katika nyaraka za awali za Kikristo, kuna orodha nyingi za mafundisho muhimu ambayo hufanana na *Imani ya Mitume.* Zipo sheria za imani ambazo zimehifadhiwa katika makabazi zinazoelezea misingi ya Imani. Maandishi ya kanisa la mababa wa kanisa la kwanza kwa mfano, yanaonyesha sheria hizi za imani zilizoandikwa kwa muhutasari zaidi kwa ajili ya kanisa kuzalisha na kutumia. Kwa mfano, Origen aliziongeza sheria za imani katika mwanzo wa kazi yake ya uandishi inayojulikana kama, *Juu ya Misingi ya kwanza*, na aliiweka pamoja katika kitabu cha kwanza, sura ya 10 katika kazi yake maarufu *“Kupingana na Uzushi.”* Kanuni za imani kama hizi zilikusudiwa kuyatunza mafundisho ya kanisa, na yalitumika kuwafundishia watu wake katika kanisa, hasa viongozi wake. Pamoja na ukweli huo, mara kwa mara ufafanuzi wa mafundisho yake haukutofautiana kutoka usharika kwenda usharika. Kwa ujumla, maelezo yake yaliongeza uthibitisho wa mafundisho muhimu ya Kikristo pamoja na mafundisho ya kiroho, mila, na desturi.

Baadhi ya mafundisho hayo yapo katika mfumo wa imani. Imani hii ya mitume ilikuwa orodha fupi katika orodha ambazo zilifupisha sehemu za mafundisho ya kanuni za imani ya kanisa, hasa zilizokuwa kanuni muhimu zaidi. Kanuni hizi mara kwa mara zilikuwa zikisomwa katika liturujia kama vile za ubatizo. Katika karne ya kwanza na ya pili, kanuni hizi zilikuwa karibu katika kila kanisa la mtaa ambako walitumia imani hii kwa kuisoma hadharani, au kwa njia fupi ili kuueleza ukweli muhimu wa Biblia. Lakini katika karne ya tatu na ya nne, imani zingine zilikuwa zikiinuka na kujitokeza kwa umaarufu mkubwa na kutumika katika makanisa mengi.

Imani moja iliyoinuka na kuwa maarufu kwa njia hiyo ilitoka katika kanisa la huko Rumi. Kwasababu hii, mara kwa mara imani hii iliitwa *Imani ya Kirumi.* Imani hiyo iko sawa na *Imani ya Mitume* ambayo wanazuoni wengi waliamini kuwa imani hii ya mitume licha ya kuwa na maelezo sahihi ilitokana na *Imani ya Rumi.* Lakini, bila kujali usahihi wa chimbuko lake, jambo la msingi ni kwamba, *Imani ya Mitume* baadaye ilienea kwa matumizi yake kwa kanisa lote, hasa makanisa ya magharibi. Katika karne za awali, usahihi wa imani hii kwa maneno yake ulitofautiana kiasi fulani kutoka kanisa moja na jingine. Lakini katika karne ya nane, maneno yake yaliwekwa katika hali ambayo tunayatambua na kuyatumia hadi leo.

Pamoja na uelewa wa kihistoria na maendeleo kuhusu imani ya mitume, yafuatayo ni mawazo na maelezo yahusuyo kusudi na matumizi ya *Imani ya Mitume.*

1. Kusudi

Katika nyakati za sasa, ni dhahiri kuwa wakristo wengi wanatatizwa na mifumo mbalimbali ya imani. Baadhi ya watu wanaweza kusema kwamba imani huwa na mamlaka sawa na maandiko, Wakristo wenye nia njema wanachukulia baadhi ya imani kuwa kama sawa na ile ya kwenye Biblia. Lakini ukweli ni kwamba, hakuna imani itakayoanzishwa na kutumika kinadharia au kwa matendo ikilinganishwa na mamlaka ya Biblia.

Tofauti ni kwamba, Biblia ni kitabu pekee kilichovuviwa, kisichoigeuza kanuni ya imani na namna watu wanavyoamini na kutenda. Imani kwa upande mwingine, ni zana yenye mafundisho yaliyofupishwa kutokana na uelewa wa kimaandiko au Biblia yenyewe. Kama ambavyo tutaona, *Imani ya Mitume* ilivyoandikwa kuwasaidia Wakristo kujifunza na kubaki wa kweli katika mafundisho sahihi ya Biblia.

Tutachunguza kusudi la *Imani ya Mitume* katika hatua tatu. Kwanza, tutayaangalia maandiko ya asili yaliyohifadhiwa kama mafundisho ya kweli. Pili, tutaangalia mafundisho ya jadi ya makanisa ambayo yanayathibitisha maandiko. Na tatu, tutaona kwamba *Imani ya Mitume* ilikusudiwa kufupisha mapokeo ya kanisa ya namna ya kuyaelewa Maandiko. Tuanze na ukweli ambao Wakristo mara kwa mara wamethibitisha Maandiko kwa misingi ya mafundisho yetu.

Maandiko

Sikiliza maneno ya baba wa kwanza katika kanisa la zamani Origen katika utangulizi wa kazi yake *Kanuni za kwanza,* iliyoandikwa mapema katika karne ya tatu:

Wote wanaoamini ... wanatoa elimu ambayo inawaamrisha watu kwenda kwenye maisha mazuri na ya furaha kutoka katika chanzo cha mafundisho ya Kristo, na kwa maneno ya Kristo, hatumaanishi tu kuwa maneno aliyoyasema alipofanyika mtu … ni kabla ya muda huo, Kristo, ni neno la Mungu, na ilikuwa kwa Musa na manabii … Na zaidi baada ya kupaa Kwake mbinguni Alisema katika mitume wake.

Origen alifundisha maandiko katika sehemu za mafundisho yake yote; mafundisho yake yalijaa maneno ya Kristo kwakuwa Kristo ni chanzo cha mafundisho yote ya kweli.

Hebu soma tena maneno ya wakati wa mwanzo wa karne ya tatu ya askofu Hippolytus, katika sehemu ya 9 ya kazi yake *Dhidi ya mafundisho ya Uzushi ya kwanza,* Noetus:

Ndugu, kuna Mungu mmoja, ufahamu ambao tunapata kutoka katika Maandiko Matakatifu, na si kutokana na vyanzo vingine.

Kanisa la kwanza liliamini kuwa, Biblia yote ilikuwa ni neno la Kristo, lililotolewa kwa waumini na mitume. Kwa mantiki hii, mafundisho yake yalithibitisha wazo la wanatheolojia ambao mara kwa mara walikazia Maandiko *pekee* au Maandiko peke yake. Huu ni mtazamo wa kuwa maandiko pekee yanajitosheleza kuhusu mafundisho ya Kikristo. Maandiko haya hufundisha imani isiyo na kasoro, na ni safi katika kufundishia theolojia sahihi na kutumika katika kupinga theolojia ya uzushi.

Basili aliyechaguliwa kuwa askofu wa Kaisaria katika mwaka wa 370 baada ya Kristo, alikuwa mfano wa wazi kupitia nyaraka au uandishi wa mafundisho yake. Kihistoria, Basili alikuwa mpinzani mwenye nguvu dhidi ya mila, mapokeo na desturi za kanisa zilizokuwa nje ya maandiko. Mara kwa mara alionyesha imani yake kwamba, mila hizi zingeweza kuchunguzwa kutoka kwa mitume. Hata hivyo, kulipokuwa na swali kuhusu ukweli wa mila na desturi hizi, alitumia maandiko kutetea mafundisho yake kwasababu Biblia ni mamlaka ya mwisho kwa wakristo wote. Sikiliza maneno ya Basili katika *barua yake ya 189,* aliyomwandikia Daktari:

Mwache Mungu ahamasishe au avuvie Maandiko kati yetu; na hata sehemu atakazoona ili maandiko yawe ya mafundisho ya maelewano katika neno la Mungu kwa upande huo, maana katika neema tunatoa kura ya kweli.

Basili alikiri kwamba, makanisa mengine yalithibitisha mkusanyiko wa mawazo ya kimila kama utaratibu wa imani yao, bali makanisa mengine yalikuwa na mila au desturi za upinzani. Kwahiyo, aliyaangalia Maandiko kama mamlaka ya juu zaidi katika kulituliza jambo fulani.

Kanisa la kwanza lilitegemea kwa nguvu sana Maandiko kama msingi wa mafundisho yote. Lakini bado waliyategemea sana mafundisho ya jadi au mapokeo ya kanisa ili kufupisha na kutunza mafundisho yatokanayo na Maandiko.

Mafundisho ya Jadi

Kwanini kanisa liliona kuwa ni vema kuyatunza mafundisho ya jadi? Je ilikuwa haitoshi kuitunza Biblia peke yake na kuiacha ijisemee yenyewe?

Upo umuhimu na uhitaji wa kuunda na kuyatunza matamko mafupi ya kiimani. Matamko haya ni ya wazi kuhusu kanisa linacho kiamini, hasa kwasababu kuna walimu wa uongo ambao hufundisha mambo ambayo hayamo kwenye mstari na mafundisho ambayo Biblia inafundisha. Kwahiyo, katika mwitikio wa mafundisho ya uongo, kanisa lilihitaji kuunda kwa kifupi matamko kwa kile linachokiamini.

— Dr. K. Erik Thoennes

Kanisa limekuwa na maandiko kama msingi wa imani yake, lakini bila shaka, Maandiko yalikuwa marefu sana na elimu ilikuwa ndogo. Kwahiyo, ilikuwa bora kwa kanisa kufupisha mafundisho ya msingi katika imani moja kwa ajili ya watu kuelewa imani badala ya kuisoma Biblia nzima.

— Dr. Riad Kassis, tafsiri

Imani ya Mitume ilikuwa ya thamani na ya lazima sana kwa kanisa la kwanza. Hii ni kwasababu vitabu vingi vya Biblia hasa Agano Jipya havikuwa vimepitishwa kuwa rasmi kama maandiko halisi ya ndani ya Biblia hadi mwaka wa 397 baada ya Kristo. Kwahiyo, kulikuwa na mamlaka gani ya kiimani kwa kanisa? Ilifupishwa katika imani ya mitume Lakini kwa kipindi hicho tulikuwa na Biblia. Kwahiyo, ni kwanini tuendelee kuwa na imani? Kwasababu hatuwezi kuwalazimisha watu kuelewa Biblia yote kabla hatujawakubali kuwa wakristo. Imani ya Mitume bado ni imani ya muhimu sana hata sasa kwasababu ya ufupisho wake kimafundisho. Imani hii huelezea mafundisho ya Biblia kwa njia rahisi na ni kwa watu wote. Kwasababu hiyo Imani hii huendelea kutumika hadi leo.

* Dr. Paul Chang, tafasiri

Walimu wa uongo walisababisha matatizo mengi sana katika kanisa. Wengine walivikataa vipengele muhimu vya Injili yenyewe. Katika mazingira hayo, Wakristo na hasa viongozi wacha Mungu, waliona njia rahisi ni kutengeneza ufupisho wa vipengele muhimu vya Maandiko ili Wakristo wote wajue na kuthibitisha maudhui au mafundisho ya msingi katika Imani yao. Sikiliza jinsi Origen alivyofafanua tatizo hili katika sehemu nyingine ya utangulizi wa kazi yake katika mada ya *Kanuni za mwanzo*:

Kuna wengi wanaofikiri wanamiliki maoni ya Kristo, na bado baadhi yao hufikiria tofauti kutoka kwa watangulizi wao. Kama mafundisho ya kanisa yaliyopelekwa katika njia ya mwendelezo kutoka kwa mitume, na yakabakia kanisani mpaka siku ya leo, na bado yametunzwa. Kitu hicho pekee kinapaswa kukubalika kuwa ni cha kweli ambacho hakitatofautiana na kanisa na mila na desturi za kitume.

Hebu tazama kwa makini kuhusu jambo alilolisema Origen. Hakusema kwamba mafundisho ya kanisa hayatetereki, na siyo kwamba siku zote yatakuwa makamilifu. Alisema pia kuwa, mafundisho haya yanapaswa kukubalika kuwa kweli, kwasababu yaliletwa kwa mpangilio endelevu uliotolewa na mitume na kuhifadhiwa hadi wakati wake. Kwa maneno mengine, katika siku za Origen, mafundisho ya kanisa yalikuwa sambamba na ujumla wa maneno ya Kristo katika maandiko. Kwasababu hii, kanisa katika siku zake liliweza kuyatumia kama “Kigezo” au “Kanuni ya imani” katika kuyapima mafundisho yasiyo sahihi. Lakini, mamlaka ya mwisho ilipatikana katika Maandiko na si katika kanisa.

Tunaweza kuthibitisha wazo hili kwa kutumia mfano wa mnyororo uliounganishwa kwa vipande kadhaa. Kanisa la kwanza lilitaka kushikilia mafundisho ya Kristo ambayo yaliweza kupatikana katika Maandiko; jambo ambalo linamfanya Kristo kuwa ndiye kiunganishi cha kwanza kabisa. Mitume walikuwa na mawasiliano ya moja kwa moja na Kristo, na walifundishwa moja kwa moja na Yeye mwenyewe. Kwahiyo, mafundisho yao ni kiunganishi cha pili katika mfululizo wa mafundisho sahihi. Halafu mitume walitunza elimu yao ya Kristo katika Maandiko, na kufanya Maandiko kuwa kiunganishi cha tatu katika mfululizo huo. Kila kimoja katika viunganishi hivi vitatu, kilikuwa kamili na kisichoweza kubadilishwa kwasababu kilikuwa kimeandikwa na mitume wakiongozwa na Roho Mtakatifu

Lakini kiunganishi cha nne, ni mafundisho ya jadi au mapokeo ya kanisa, ambayo yalikuwa yanatofautiana. Uwasilishaji wa jadi au mapokeo hayo ulikuwa unaweza kubadilika. Roho Mtakatifu hakuhakikisha kwamba yangelitunzwa bila kuwa na makosa. Kwa kweli kama tulivyokwisha kuona, mapokeo au desturi za makanisa fulani zilipingana na mapokeo ya makanisa mengine. Baadhi ya mafundisho mengine yalihusiana na mambo madogo ya vitendo, mambo ambayo Maandiko hayazungumzii moja kwa moja. Lakini mapokeo mengine yalifupisha maana halisi ya Maandiko, hasa kuhusiana na mada za imani kama ambavyo zimetajwa katika *Imani ya Mitume.*

Ilipokuja katika imani za kati, mapokeo yalikuwa yamekwisha kudhibitishwa na viongozi wa makanisa mengi katika sehemu nyingi kupitia karne nyingi. Zaidi ya hapo, yalikuwa yakidhibitishwa kwa rejea za moja kwa moja katika Maandiko. Hii ndiyo maana Origen alijisikia kuwa na uhakika katika kuliweka kanisa katika mafundisho ya jadi zake kama kanuni za imani. Hata hivyo, kiunganishi hiki hakikuwa kikamilifu. Nyakati zote ilikuwa kawaida kwa makanisa, halimashauri zao, na kwa Wakristo binafsi, kufanya makosa.

Sikiliza maneno ambayo Cyprian, Askofu wa Carthage katika karne ya tatu, iliyoandikwa katika *Mitume 73* dhidi ya mafundisho ya Stephen, Askofu wa Roma:

Vilevile haipaswi kuwa, desturi ambayo ilijiingiza katika baadhi ya mafundisho ili kuzuia ukweli, kudumu na kushinda; kwa kuwa mila bila ukweli ni chanzo cha makosa.

Fikra za Cyprian ziilikuwa kwamba, Wakristo wa kale waliona matendo na maoni yalikuwa hayana mizizi katika ukweli ulioletwa kwetu kutoka kwa mitume. Badala yake, “yalikuwa ni makosa ya kale”. Makosa ambayo yalijiingiza katika kanisa zamani za kale. Ukweli ni kwamba, kosa hili lilisababishwa na kanisa kushindwa kutoa taarifa ya kanuni ya imani katika maandishi. Origen na mababa wa kanisa la kwanza waliandika kanuni za imani ili kuhakikisha kuwa Wakristo duniani kote wangeweza kulinganisha mafundisho hayo na yale ya mapokeo. Uongozi wa kanisa la kwanza uliandaa mafundisho sahihi ili yatumike katika hukumu, au uamuzi wao wa kuwajulisha Wakristo katika sehemu na nyakati mbalimbali.

Hali kadhalika, lengo la kutunza mafundisho ya mapokeo ya kanisa zilikuwa ni kuhakikisha kwamba; makanisa hayapotei na kutoka kwenye maana halisi ya kwanza ya Maandiko. Pia waumini waweze kuelewa kwa usahihi mafundisho ya mitume, na kisha waweze kuyashika na kuishi kulingana na maneno ya Kristo.

Biblia ni kitabu kikubwa sana, kwahiyo, huwezi kukiacha kikajizungumzia chenyewe. Lazima utoe ufupisho mzuri. Hata katika Agano Jipya kuna changamoto kubwa kuhusu Kristo mwenyewe. Hata mitume wanajaribu kubishana kwa kusema “Tofauti kuhusu kweli.” Tatizo hilo linaendelea mpaka karne ya Baada ya Kristo. Changamoto kubwa ni katika mafundisho ambayo yanahusu Yesu ni nani, na katika asili ya Biblia. Kwahiyo, ilibidi wafupishe imani kwa kifupi zaidi kama ilivyowekwa. Na hiyo ndiyo ilifanya kuja kwa Imani ya Mitume. Kitu cha muhimu cha kukumbuka ni kwamba, hawajaribu kuongeza chochote ndani ya Biblia, bali wanajaribu kufafanua na kuleta maana yake.

— Dr. Peter Walker

Kama Basili alivyoandika katika kazi yake kuhusu Roho Mtakatifu mwaka wa 374 (A.D) baada ya kuzaliwa Kristo:

Kitu walichoandika mababa na kusema, ni jinsi ileile tunayosema sisi… Lakini hatuwezi tu kudumu katika ukweli kwamba hayo ni mapokeo ya mababa; kwani nao pia walidumu katika wazo la Maandiko.

Ni muhimu kusema kwamba, katika kulinda mapokeo na mafundisho, kanisa la kwanza halikuwa limeogopa kuhusu sehemu kubwa ya mafundisho. Walilenga zaidi imani na matendo. Hii ni wazi zaidi kulingana na aina ya mabishano katika maandishi, na katika mambo waliyoyaorodhesha katika kanuni zao za imani.

Kwa mfano, waliandika dhidi ya wazushi walioukataa ubinadamu wa Kristo. Waliandika kupinga mitazamo ambayo iliwaaminisha watu kuwa Mungu wa Agano la Kale alikuwa mwovu, na ambaye aliruhusu aina zote za dhambi na matendo maovu ya mwili kufanyika. Na waliandika dhidi ya mafundisho mengi ya uongo ambayo yalitoa changamoto juu ya malengo ya misingi ya Maandiko.

Baada ya kujifunza kuhusu Maandiko na mafundisho ya mapokeo ya makanisa, sasa tuangalie jinsi *Imani ya Mitume* ilivyofupisha mafundisho ya asili ya makanisa kwa waamini binafsi.

Imani ya Mitume

Kama tulivyoona, *Imani ya Mitume* ilitumika zaidi kuhakikisha kwamba Wakristo wapya waliamini mafundisho ya msingi ya Biblia. Kama makanisa ya leo yanavyowafuasa Wakristo wapya katika madarasa ya kujifunza Biblia, kanisa la kwanza lilitumia imani ya mitume kuwafundisha waumini wapya misingi ya imani.

Agustino, Askofu maarufu wa huko Hippo ambaye aliishi kutoka mwaka 354 mpaka 430, baada ya kuzaliwa Kristo, alifupisha imani hii katika mahubiri kwa wanaojifunza katekismu, na kwa waumini wapya wanaojiandaa kubatizwa. Katika mahubiri hayo, imani aliyokuwa nayo katika mawazo yake ilikuwa ni ile *imani ya Nikea*, lakini maneno yake kwa usahihi yalifupisha kusudi na matumizi ya aina zote za imani katika karne za kwanza za kanisa. *Katika mahubiri kwa wanakatekismu:* kuhusu imani, Agustino aliandika hivi:

Maneno haya muliyoyasikia yamo katika Maandiko Matakatifu, yametawanywa mpaka hapa chini: Lakini yamekusanywa na kupunguzwa na kuwa andiko moja, ili mawazo ya mtu mwenye ufahamu wa polepole asihangaike; ili kila mtu aweze kusema, na aweze kushika anachokiamini.

Kama Agustino alivyoonyesha, mafundisho muhimu ya Ukristo yameenea hapa na pale katika Maandiko. Kwahiyo, makanisa ya zamani yalifupisha mafundisho ya Maandiko katika kanuni za imani. Hii ilimuhakikishia kila muumini kuelewa sawasawa kadiri ya uwezo wake. Hata yule anayeelewa “polepole” au watu wasio na elimu waliweza kuthibitisha na kushikilia mafundisho ya msingi ya Maandiko.

Bila shaka, tangu Mwanzo makundi mbalimbali ya watu yamekuwa na kanuni tofauti tofauti za Imani. Kulikuwa na wazo ambalo pengine walikuwa na kanuni za kiasi au za kadiri. Makanisa mengine hayakuhitaji ufahamu wa kutosha kwa sehemu ya waumini wapya, bali wengine waliwabagua ambao walikuwa na imani ya kweli lakini walipungukiwa ufahamu wa elimu ya theolojia. Matokeo yake, watu wengine waliweza kufuzu kama waumini katika makundi fulani lakini siyo katika sehemu zingine. Na katika mwanga wa tofauti hii, kanisa la kwanza walitambua hitaji la kanuni ya imani ambayo ingekubalika katika kila makutano ambayo yalijiita ya Wakristo.

*Imani ya mitume* ilianza rasmi na hata kuwa maarufu ili kutimiza hitaji hili. Ilikuwa fupi, na yenye kauli ya moja kwa moja ya imani ambayo waumini walimkiri Kristo kwa uelewa rahisi.

Imani ya mitume hasa ni maelezo mafupi ya imani ya Wakristo. Na inaonyesha kwa uhakika kwamba, ingawa tunaamini kila neno la Biblia ambalo halina makosa na ambalo lina ukweli wa neno la Mungu, tunahitaji muhutasari kuwasaidia watu kuelewa kiini cha habari njema kama ilivyo. Imani ya Mitume ni muhutasari wa mafundisho sahihi ya kikristo. Hii ilitokana na kuupinga uzushi ulioibuka mapema katikati ya wakristo. Imani hii hurejelea mafundisho ya mitume kama waliyoyafundisha katika misingi ya ufunuo wa Kristo kwao kuhusu kiini cha imani. Kwasababu hii, naamini kuwa, kila kitu hutiririka kutokana na ukweli huo. Na kwa hiyo, kitu muhimu hapa ni kwamba Imani ya Mitume inatusaidia kusema kila kitu tunachoweza kusema kwa ufupi sana tena kwa lengo la kuitangaza injili.

— Dr. R. Albert Mohler, Jr.

Baada ya kueleza historia ya *Imani ya Mitume,* tuko tayari sasa kutoa maelezo ya jumla ya ufafanuzi wake. Picha hii kubwa ya jinsi Wakristo walivyoamini inaweza kuwa na matumizi mazuri leo kama ilivyokuwa katika karne ya kwanza ya kanisa.

MAELEZO YA JUMLA

Katika miaka iliyopita, wanatheolojia wameelezea yaliyomo katika *Imani ya Mitume* katika njia mbalimbali. Katika somo hili, tutaangalia mada hii ya imani katika mitazamo mitatu. Kwanza, tutazungumzia mafundisho ya Mungu mwenyewe. Pili, tutazungumzia kuhusu kanisa. Na tatu, tutazungumzia mada ya wokovu. Tuanze na mafundisho ya Mungu katika *Imani ya Mitume*.

1. Mungu

Mafundisho ya Mungu ni muhimu sana kwetu sisi sote tunaozungumzia theolojia ya Kikristo, imani yetu ya Kikristo, na matendo yetu ya Kikristo. Kila kitu ambacho tunacho katika misingi ya kujielewa sisi wenyewe, kuilewa dunia, kuelewa kusudi na maana yetu, haya yote yanaanzia kwa Mungu ni nani. Kila Mkristo katika mafundisho ya Ukristo kama ni katika wokovu, kanisa, hata katika mambo ya mwisho, mambo hayo yote yamo katika mizizi ya Mungu aliyepo na anayeendelea, Mungu ambaye ni katika utatu. Matumaini yetu na uhakika katika maisha haya, kila kitu tunachokifikiria katika misingi ya wokovu wetu na msamaha wa dhambi; yote hayo yamejengwa katika Mungu ambaye aliyabuni hayo yote, Mungu ambaye aliyaleta mapenzi yake na makusudi na Mungu ambaye atayafikisha yote mwisho katika kuuleta mpango wake katika utimilifu. Kwahiyo, kila kitu kinaenda mwanzo tunavyowaza Mungu alivyo.

— Dr. Stephen Wellum

Kuna vipengele viwili vikubwa katika mafundisho ya Mungu ambayo yanajitokeza katika *Imani ya Mitume.* Kwanza, imani imeundwa katika mfumo wa imani ambayo Mungu anaishi katika Utatu. Pili, ina kauli ambazo zina nafsi mbalimbali za Mungu, ambazo ni Baba, Mwana na Roho Mtakatifu. Hebu tuangalie kwanza katika Utatu.

Utatu Mtakatifu

Ni dhahiri kwamba, *Imani ya mitume* imegawanyika katika sehemu kuu tatu; kila moja inaanza na kauli ya kusema “Naamini.” Sehemu ya kwanza inasema kuamini katika Mungu Baba. Ya pili, kuamini katika Yesu Kristo, Mwana wake pekee, Bwana wetu. Na sehemu ya tatu inafupisha imani katika Roho Mtakatifu, na inataja huduma zake.

Hata hivyo, ni muhimu tuzingatie kuwa, siyo maelezo yote ya kanuni za imani yanaliweka pamoja neno “Naamini” kabla ya mada inayohusu Yesu Kristo. Katika sehemu hii, wengi hutumia maneno ya “Na,” ambayo katika mazingira haya linabeba neno sawa na “Naamini.” Katika hali zote, mgawanyiko wa kanuni ya imani kufuatana na Utu wa Mungu, imetambuliwa na kanisa ulimwnguni kote. Urasimishaji huu ni wa Utatu: maana yake ni kwamba, imani hii ina maana ya kuwa Mungu ni mmoja, na kwamba Mungu huyu yuko katika utatu, ambao ni Baba, Mwana na Roho Mtakatifu.

Huu ni urasimishaji tunaouona katika Mathayo sura ya 28:19, ambapo Yesu Kristo aliwapa wanafunzi wake utume wa agizo hilo:

Basi, endeni, mkawafanye mataifa yote kuwa wanafunzi, mkiwabatiza kwa jina la Baba, na Mwana, na Roho Mtakatifu. (Mathayo 28:19).

Kama ilivyo katika *Imani ya Mitume,* kutajwa kwa majina haya matatu pamoja, na katika maana sawa inaonyesha kwamba, Baba, Mwana na Roho Mtakatifu ni utatu halisi, na wote ni Mungu mmoja.

Kimsingi *Imani ya Mitume* haikutaja neno “Utatu,” au kutoa maelezo ya kina. Lakini kumbuka kwamba, *Imani ya Mitume* ilikusudiwa kuwa muhutasari wa kanuni ya imani, siyo maelezo ya kina kuhusu imani. Na ilipotumika katika liturujia ya kanisa, kila mmoja katika kanisa alijua kwamba, kuyataja maneno ya utatu wa Mungu ilikuwa njia ya kuashiria wazo la Utatu.

Si kila Mkristo anaweza kuelewa maana ya neno Utatu, kwa hiyo ni lazima tulielezee vizuri. Mara nyingi neno Utatu limeelezewa hivi:

**Mungu ana nafsi tatu, lakini yeye ni Mungu mmoja.**

Neno nafsi, linamaanisha, nafsi kamili inayojitegemea. Wakati neno umoja linamaanisha asili ya Mungu au chanzo chake.

Bila shaka, wazo la Utatu ni jambo gumu sana kwa sisi wanadamu kulielewa. Uwepo wa Mungu na asili yake uko mbali na uwezo wa sisi kumwelewa. Hata hivyo, Utatu ni mojawapo ya mambo muhimu kwa imani ya Wakristo. Lakini kwa nini fundisho muhimu kama hilo likawa tata na kuwa msingi katika theolojia ya Wakristo?

Utatu Mtakatifu ni kitu ambacho tunakutana nacho tunapoisoma Biblia kwa ujumla wake. Kwasababu hii, tunaona kwamba Baba ni Mungu halisi na Mwana ni Mungu halisi pia Roho ni Mungu halisi. Katika Utatu huu, Mungu hubaki kuwa mmoja ndani ya asili yake ya Utatu huo. Kwahiyo, ni muhimu sana kwa wakristo kuelewa kuwa fundisho la Utatu wa Mungu kupitia Maandiko Matakatifu na si vinginevyo.

* Dr. K. Erik Thoennes

Kwahiyo, mafundisho ya Utatu Mtakatifu yanakuwa kama jiwe la msingi la theolojia ya Wakristo. Ninalichukua fundisho hili kama msingi wa mafundisho halisi ya Kikristo. Pamoja na ukweli huo, wasomaji wa Biblia huhitaji kuwa waangalifu katika tafsiri na uelewa wao kuhusu jambo hili la Utatu wa Mungu. Hii ni kwasababu kwamba, neno utatu halimo katika Maandiko, lakini wazo lenyewe lipo wazi katika Maandiko. Kwahiyo, katika kuweka muhutasari wa mafundisho ya Biblia, jinsi Mungu anavyotuambia katika Maandiko na anavyotuambia yeye mwenyewe Mungu ni mmoja, na kwamba Baba ni Mungu, na kwamba Mwana ni Mungu, na pia kwamba Roho ni Mungu unapowaweka wote katika ujumla wao, Biblia yote, inakuongoza au kukupa kibali kufikia mwisho kwamba Mungu yu katika nafsi Tatu.

— Dr. Robert G. Lister

Kwahiyo, tunaposema kwamba Mungu ni mmoja, tunasema ukweli wa kibiblia kwamba kuna Mungu mmoja. Pamoja na ukweli huo, kwa manufaa ya msomaji, ni vema sana sisi sote tuelewe kutokana na maelezo sahihi jinsi nafsi hizi tatu zinavyoweza kuwa Mungu mmoja. Tunapotumia neno kimoja tunamaanisha namna kila nafsi ndani ya utatu zinavyohusiana, kwa mambo yanayohusu umoja wake. Yaani; Mungu Baba na Mungu Mwana, na Mungu Roho Mtakatifu hubaki kuwa Mungu Mmoja.

Na tunaposema kwamba Mungu anaishi katika nafsi tatu, tunauelewa ukweli wa Biblia isemavyo kuhusu uhalisia wa Utatu huu. Lakini, kama nafsi tatu tofauti, kila nafsi hufanya kazi kwa umoja na nafsi zingine, nafsi hizi huzungumza pamoja na huingiliana kwa kushirikiana katika mahusiano ya pamoja na ya kila mmoja wao.

Katika njia nyingi, wazo la Utatu Mtakatifu ni siri kubwa sana. Lakini pia ni ufupisho sahihi wa mafundisho ya Biblia katika asili ya Mungu wetu aliye wa ajabu sana.

Wazo la Utatu ni muhimu kwa theolojia ya Kikristo kwa sababu nyingi. Kwa mfano, inatetea imani kwamba Yesu ni Mungu, na kwamba Yesu siyo tu Baba katika uficho. Na pia inaelezea kwa nini tunathibitisha Mungu mmoja, tunamwabudu Mungu mmoja tu, ingawa tunaabudu na kuomba kwa nafsi tatu: Baba, Mwana, na Roho Mtakatifu. Zaidi ya hapo, inatusaidia kutoa heshima kwa utatu wote wa Mungu. Na inatupa faraja pamoja na ufahamu kwamba upo msaada kwa watu wa Mungu mwenyewe. Kwa kweli, kuamini katika nafsi Tatu ni msingi kwa Wakristo wote japokuwa ni vigumu kufahamu kihistoria bila kuwepo kwa Ukristo.

Baada ya kuangalia mafundisho ya Mungu katika *Imani ya Mitume* kwa mtazamo wa Utatu, tuko tayari kuangalia kauli kuhusu utofauti wa nafsi za Mungu katika utofautishaji wake kwa kila mmoja.

Nafsi

Katika kumjali au kumzungumzia Mungu Baba, *Imani ya Mitume* inaelezea sifa kuwa yeye ni Mwenyezi, na inataja ukweli wa kihistoria kwamba yeye ni muumba wa mbingu na nchi. Uhakika ni kwamba, Mungu ana sifa nyingi zaidi na uwezo na mamlaka yasio na mwisho, na amefanya matendo ya kushangaza kuliko ya kuumba dunia tu. Na katika umuhimu wa mawazo, maelezo ya *Imani ya Mitume,* maelezo ya Baba hayatofautishi Ukristo kutoka kwa dini zingine ambazo zinaweza kuelezea imani katika mamlaka ya Mungu muumba. Lakini kanisa la kwanza liliona kwamba maelezo hayo yalikuwa yanatosha kuonyesha kwamba imani za watu kuhusu Baba zilikuwa zinaendana na Ukristo. Walitegemea kauli zingine katika *Imani ya Mitume* kutofautisha Ukristo katika dini zingine zilizowazunguka.

Kwa mfano, imani ilikuwa na mengi zaidi ya kusema kuhusu Mwana, Yesu Kristo. Ingawa haielezei sifa zake zozote, inataja ufafanuzi wa mambo kadhaa ya huduma yake katika maisha yake ya hapa duniani, maelezo ambayo yanaweza kukataliwa na wale walio nje ya kanisa. Imani inamtaja Yesu katika mwili, kuja kwake hapa duniani kama mtoto mwanadamu, na kuishi katika uhalisia wa maisha ya mwanadamu. Na inazungumzia mateso, kifo na kuzikwa na kufufuka na kupaa mbinguni. Maandiko yanatuambia kwamba wasio amini wameukataa ukweli huu wa msingi tangu yalipotokea.

Hata leo, wanahistoria wa kizushi na wanatheolojia wengine pia wameukataa ukweli huu, na pia Wakristo wengi wa madhehebu na dini za uongo pia. Kwamfano, Uislamu unathibitisha kuwa Yesu alikuwa nabii wa kweli wa Mungu. Lakini wanasisitiza kwamba hakuteswa au kufufuka, na wanaukataa Uungu wake.

Mwisho, *Imani ya Mitume* inataja kazi ya Yesu kuwa atawahukumu wanadamu wote katika siku ya mwisho, kuwahukumu wenye dhambi, lakini atatoa baraka za milele kwa wale waliomwamini. Kwa njia ya Roho Mtakatifu, imani husema kuwa Mariamu alipata mimba ya Yesu kwa njia ya Roho Mtakatifu. Bila kuwa hivyo, au vinginevyo, inathibitisha kwamba kuwepo kwake kunathibitisha uhalisia kama nafsi ya Mungu. Inamuunganisha, hata hivyo, imani inahusisha Roho Mtakatifu na kanisa, na uzoefu wetu wa wokovu sasa na katika wakati ujao.

Tutajifunza mengi zaidi kuhusu nafsi za Mungu katika masomo yajayo. Lakini, kwa sasa tutaonesha imani inavyohusika tu kuthibitisha Utatu, lakini tutazungumzia kila nafsi katika Utatu kwa njia ambazo ni muhimu katika imani ya Mkristo. Ingawa maelezo siyo ya kina, imani inasema vya kutosha kumhusu Mungu na uhalisia wa nafsi yake kwa wale wanaokiri historia ya imani ya Kikristo kutoka kwa wale ambao hawakubali.

 Baada ya kutoa maelezo ya mafundisho ambayo yanamhusu Mungu mwenyewe, tuko tayari sasa kuonyesha jinsi ambavyo *Imani ya Mitume* inazungumzia kuhusu kanisa.

1. Kanisa

*Imani ya Mitume* inaelezea kanisa kwa kutumia misemo miwili tofauti. Kwanza, kanisa linaitwa, kanisa takatifu la waumini wote. Pili, kanisa linaelezewa kuwa ni la ushirika wa watakatifu. Misemo hii imefasiriwa katika njia mbalimbali na zenye utofauti, kwahiyo, tutashughulika nazo katika maelezo kwa upana zaidi katika masomo ya hapo baadae. Kwasasa, tutaonyesha ule msemo wa kanisa takatifu katoliki la waumini wote si Kanisa la Rumi pekee, bali kanisa lote duniani.

Hata hivyo, itaonekana ajabu kwa Waprotestanti wengi kufikiri kuhusu kuamini katika hali mbalimbali. Kwahiyo, inaweza kusaidia kuelezea kuwa imani inaposema ya kuwa, “Ninamini … katika kanisa” haina maana kwamba tunaiweka imani yetu ndani ya kanisa. Bali inamaanisha kwamba, tunathibitisha imani kuwa kanisa ni sehemu zote mbili: kanisa ni takatifu, au limetakaswa, na katoliki humanisha kanisa la watu wote.

Tunathibitisha imani yetu kuwa kuna ushirika wa watakatifu, maana yake, ushirika wa waumini. Ni wazi kuwa historia ya Ukristo imesisitiza umuhimu wa kanisa.

Katika somo hili, tutaangazia masuala mawili ya kanisa ambayo yalikuwa muhimu kwa mada za imani katika *Imani ya Mitume.* Kwa upande mmoja, tutaangalia kuhusu kushiriki ndani ya kanisa; na kwa upande mwingine, tutaangalia mafundisho yaliyohifadhiwa na kanisa. Tuanze na ushiriki wa ndani ya kanisa.

Ushiriki

Imani inasema kuwa, “Naamini ... kanisa,” inasisitiza umuhimu wa ushiriki ndani ya kanisa. Bila shaka katika historia ya kanisa la Kikristo, wamekuwapo watu wengi waliomtaka Mungu awe Mungu wao, Yesu awe Bwana wao, na Roho Mtakatifu awe mtetezi wao, lakini nani hakutaka awe katika kanisa linaloonekana, watu wa Mungu waliokusanyika. Kama tunavyosoma katika Wahebrania 10:25:

Wala tusiache kukusanyika pamoja, kama ilivyo desturi ya wengine; bali tuonyane; na kuzidi kufanya hivyo, kwa kadiri mwonavyo siku ile kuwa inakaribia (Wahebrania 10:25).

Hata katika karne ya kwanza, baadhi ya waumini walitaka kuacha kukusanyika kanisani kama sehemu ya kuabudu, kujifunza na kushiriki. Lakini Maandiko yanatufundisha kuwa kanisa ni muhimu na ni lazima kwa Wakristo.

Bila shaka, kwa wale walioitumia *Imani ya mitume* tangu mwanzo hawakuwa hivyo. Kinyume chake imani ilitumika hasa katika huduma za kanisa. Imani hii ilitumiwa kama msingi wa mafundisho sahihi kwa wale walioamini na kwa ajili ya ubatizo. Walikuja kushiriki katika wingi wao, na walijumlishwa katika mikusanyiko. Huu ni mfano kwetu ambao imani hii inauweka mbele ili tuufuate. Hata hivyo, katika ulimwengu huu wa leo bado tunakabiliana na Wakristo ambao wameliepuka kanisa kwasababu hawapendelei dini zilizoandaliwa, au pengine hawakutendewa haki na Wakristo wengine. Au pengine wanafikiria inatosha kusoma vitabu vya Kikristo, kuangalia runinga, na kutumia tovuti za Kikristo.

Lakini Biblia inafundisha sisi Wakristo kuunda jumuiya katika jamii, na inasisitiza kuwa jamii ni ya muhimu sana kwa kila muumini. Haizuii tu kuwa katika ushirika wa kiroho. Ingawa, ni kweli jumuiya zetu zinapaswa kuwa kama familia moja au ujirani mwema. Na ya kuwa Wakristo wana ushirika wao kwa wao kupitia Kristo na Roho wake. Bali, jumuiya zetu ziwe familia au ujirani mwema. Ziwe na watu wanaoingiliana wao kwa wao uso kwa uso.

Utunzaji

Tangu mwanzo, kusoma mara kwa mara, kukiri na kukariri kwa imani ya mitume katika kanisa kulisaidia sana na kuwa jukumu muhimu, na hasa katika jamii ya ulimwengu wa karne ya kwanza, na zaidi katika kipindi cha Ukristo wa kwanza wakati ambapo elimu ilikuwa chini sana. Kwasababu watu walioweza kusoma hawakuwa wengi sana bali wachache, na hata wale walioweza kusoma, hawakuweza kuwa na Biblia zao binafsi. Kwahiyo, kukiri mara kwa mara imani hadharani katika ibada kulikuwa na jukumu la muhimu katika kutoa vigezo au tunachoweza kukiita sheria ya imani, au sheria ya kusoma kwa kile kilicho sawa kuelewa jinsi Maandiko yanavyoweza kuwekwa pamoja.

— Dr. Jonathan Pennington

Kama tulivyotaja na kuzungumzia juu ya sheria za imani, kanisa haliwezi kuanguka. Na *Imani ya Mitume* haitushauri kuamini kile ambacho makanisa ya mitaa hufundisha. Ila inathibitisha ukweli kwamba Kristo aliliteua kanisa kuzuia na kutangaza injili na ukweli mwingine.

Sikiliza namna Yuda, ndugu yake na Yesu, alivyoandika kuhusu ujumbe wa kanisa katika mistari ya 3-4 kwa mitume wake:

Wapenzi nilipokuwa nikifanya bidii sana kuwaandikia habari ya wokovu ambao ni wetu sisi sote, naliona imenilazimu kuwaandikia, ili niwaonye kwamba mwishindanie imani waliyokabidhiwa watakatifu mara moja tu. Kwa maana kuna watu walioingia kwa siri, watu waliopangiwa hukumu tangu zamani, makafiri, wabadilio neema ya Mungu wetu kwa ufisadi, nao humkana yeye aliye peke yake Mola, na Bwana wetu Yesu Krsto (Yuda mstari wa 3-4).

Kwa mujibu wa Yuda, sehemu ya kazi ya kanisa ni kushindania imani, na ukweli ambao umeaminiwa na kukabidhiwa kwa kanisa dhidi ya matendo na mafundisho ya uongo. Inapaswa kuwa wazi kwetu sisi kwamba kuna mafundisho mbalimbali ya uongo sehemu nyingi katika kanisa la leo. Na kuna matendo ya uovu sana pia. Haidhuru, Mungu hajakata tamaa kutoa majukumu kwa kanisa, au kutangaza kwamba kikundi au watu binafsi kuzuia mafundisho ya kweli yasifundishwe. Bado ni kazi ya kanisa kuulinda ukweli.

Kanisa bado lingali linajaribu kufanya kazi yake ili kudhibiti uongo wote. Na wakati mwingine tunafanya vizuri kuliko wengine. Baadhi ya theolojia yetu ina uaminifu kwenye Maandiko, lakini sehemu zingine inabidi kuboreshwa, au kubadilishwa. Na hii ndivyo itakavyokuwa kwa nyakati zote. Lakini kwa makusudi yetu katika somo hili, wazo tunalotaka kulifanya ni hili: hatutakata tamaa. Ni lazima tujaribu kuyatunza mafundisho ndani ya kanisa. Na tukiacha wito huu, tunakataa jambo la muhimu katika mada ya kihistoria ya imani ya Ukristo. Ninaamini katika kanisa.

Mpaka sasa tumeangalia mada za imani zinazohusiana na Mungu na kanisa, tupo tayari kuangalia sehemu ya tatu ya tamko la wokovu ambalo limetolewa katika *Imani ya Mitume*.

1. Wokovu

Imani ya Mitume inasema mengi juu ya wokovu karibu na mwisho. Watu wengi wameshangaa sana kwanini neno wokovu limewekwa mwisho, badala ya sehemu zingine. Bila shaka, imani yenyewe haituambii. Lakini, ukiiangalia, na jinsi inavyoonekana kwangu, imani hiyo inataka kuanzisha Nafsi tatu, Baba, Mwana, na Roho Mtakatifu ili kuwa na uhakika kwamba, wokovu utiririke kutoka kwenye utatu wa Mungu, na siyo kutoka sehemu nyingine ya kulinganishwa na wanadamu au mfumo wa binadamu. Kumjua Mungu Baba, Mungu Mwana, na Mungu Roho Mtakatifu ni mwongozo wa kukaribisha tukiahidi kwamba tunaweza kuokolewa kama tukitubu dhambi zetu. Kwahiyo, ninafikiri kwamba matamko hayo yaliyoko mwisho yanaonyesha kwamba tunda la uhusiano wetu na Mungu linatokana na jinsi Mungu alivyo katika Utatu Mtakatifu

* Dr. Steve Harper

Mada tatu za mwisho za imani katika Imani ya Mitume zinashughulika na masuala ya wokovu. Zinataja msamaha wa dhambi, ufufuko wa mwili, na maisha ya milele. Katika jadi za utaratibu wa theolojia, ufufuko na maisha ya milele yamo chini ya mada ya mambo ya mafundisho ya mwisho yanayomhusu binadamu, kwakurahisisha zaidi, tutazungumzia mambo haya chini ya mada ya wokovu.

Wakristo wote tunaamini katika msamaha wa dhambi kupitia kazi ya Yesu Kristo ya upatanisho. Tunaamini kwamba kama tukiungama na kutubu dhambi zetu, Mungu hatatuhukumu katika jehanamu. Na kama Imani ya Mitume inavyoonyesha, na hii imekuwa imani ya kanisa tangu siku zake za mwanzo. Na tunayajua Maandiko yanayotufundisha kuwa wote waliosamehewa wamebarikiwa na uzima wa milele kupitia kwa Yesu Kristo. Kwamfano, Yohana 3:16-18 inatutia moyo na maneno haya:

Kwa maana jinsi hii Mungu aliupenda ulimwengu, hata akamtoa mwanawe pekee, ili kila mtu amwaminiye asipotee, bali awe na uzima wa milele. Maana Mungu hakumtuma Mwana ulimwenguni ili auhukumu ulimwengu, bali ulimwengu uokolewe katika yeye. Amwaminiye yeye hakuhukumiwa; kwa sababu hakuliamini jina la Mwana pekee wa Mungu (Yohan 3:16-18).

Uzima wa milele ni wa kila muumini. Katika heshima nyingine, inaanza wakati tunapokuwa na imani, tangu nafsi zetu zinapopewa maisha mapya zimepewa uwezo wa kutokufa.

Lakini asili ya uzima wa milele inathibitishwa na imani na wakati mwingine inawashangaza waumini wa leo. Hasa, imani inapozungumzia juu ya ufufuo wa mwili. Wakati mwingine, wanafanya makosa kwa kufikiri kwamba imani ni ya ufufuo wa Yesu. Lakini haizungumzii hicho. Ufufuo wa Yesu umetajwa mapema katika sala ya imani, katika maneno “Siku ya tatu akafufuka katika wafu” Mada hii ya imani hairudiwi. Bali, imani inapozungumzia ufufuo wa wafu, inazungumzia kwamba watu watafufuliwa siku ya hukumu, na baada ya hapo watakwenda katika hatima zao za milele, siyo katika nafsi isiyoonekana, bali wakiwa na miili kama viumbe. Na haya ni mafundisho ya kudumu ya Maandiko, na imekuwa mada ya imani katika kanisa kwa maelfu ya miaka. Kama Yesu alivyofundisha katika Yohana sura ya 5:28-29:

Msistaajabie maneno haya; kwa maana saa yaja, ambayo watu wote waliomo makaburini wataisikia sauti yake. Nao watatoka waliofanya mema kwa ufufuo wa uzima, na wale waliotenda mabaya kwa ufufuo wa hukumu (Yohana 5:28-29).

Usemi wa imani ya mitume kuhusu wokovu inafundishwa wazi katika Maandiko na kila mara imekumbatiwa na makanisa ya kibibilia. Hata hivyo, watu wengi wa kisasa wanadai kumfuata Kristo wanakataa misingi hii ya mafundisho. Hawa ni wale wanaokataa kwamba Mungu anatufanya sisi tuwajibike na kwa ajili ya dhambi zetu, na wanasisitiza kuwa msamaha siyo lazima. Kuna wasioamini wengi katika makanisa yetu wanaofundisha kuwa maisha haya tuliyonayo ndiyo haya tu, na hakuna kitu kama “maisha ya milele” ni ya muda kitambo tu hapa duniani na ni kwa ajili ya miili yetu tuliyonayo kwa wakati huu. Ni wengi kwa makosa wanaoamini kwamba tutaishi maisha ya milele bila miili huko mbinguni. Kwasababu kama hizi, mada za imani katika *Imani ya Mitume* ni ya muhimu kwa kanisa la leo kama ilivyokuwa muhimu katika karne za kwanza.

Katika muhutasari, Imani ya mitume inalenga mafundisho yanayomhusu Mungu, kanisa na wokovu. Katika masomo mengine katika mfululizo huu, tutachunguza kila wazo kwa undani zaidi. Lakini kwa sasa, tunataka tu kuhakikisha kwamba tumeielewa picha kubwa zaidi: na kwamba suala hili kubwa la mafundisho ni la muhimu sana na ni la msingi limefafanuliwa katika mipaka yote ya Ukristo kwa miaka mingi kabisa.

Mpaka sasa katika mazungumzo yetu ya *Imani ya Mitume* kwa imani, tumezungumzia juu ya historia ya sala ya imani, na kutoa maelezo ya jumla ya theolojia yake. Sasa tuko tayari kujifunza somo kuu la tatu: kuendelea na mada zilizotajwa na sala *Imani ya Mitume*.

UMUHIMU

Tutaona mitazamo ya aina tatu kuhusu umuhimu wa mafundisho ya Imani ya Mitume. Kwanza, tutaona kuwa mafundisho haya ndiyo msingi kwa sehemu zote za theolojia ya Wakristo. Pili, tutazungumzia kuhusu kukiri mafundisho ya kanisa lote duniani. Na tatu, tutazungumzia makubaliano ya umoja wa mada za imani. Tuanze na kuchunguza misingi na sifa za mafundisho ya *Imani ya Mitume*.

1. Msingi

Wengi wetu tunafahamu kuwa, majengo makubwa yanahitaji msingi imara. Msingi ni sehemu ya chini ambapo jengo lote linasimama na kuundwa. Ni nanga inayoshikilia jengo lote katika nafasi yake, na hiyo ndiyo inayotoa nguvu na uimara wa jengo na mfumo wake wote. Katika Kitabu cha Waefeso 2:19-21, Paulo anazungumzia juu ya kanisa kama jengo ambalo msingi wake umejengwa juu ya mitume na manabii. Sikiliza maneno yake:

Basi tangu sasa ninyi si wageni wala wapitaji, bali ninyi ni wenyeji pamoja watakatifu, watu wa nyumbani mwake Mungu. Mmejengwa juu ya mitume na manabii, naye Kristo Yesu mwenyewe ni jiwe kuu la pembeni. Katika yeye jengo lote linaunganishwa vema na kukua hata liwe hekalu takatifu katika Bwana. (Waefeso 2:19-21).

Bila kuwa na msingi wa kweli na ulio imara, kanisa lisingeweza kujengwa katika njia inayomtukuza Mungu. Hali kadhalika, theolojia ya Kikristo ni lazima ijengwe juu ya kanuni na misingi ya mafundisho ya kweli kama inavyopaswa kumtukuza Mungu na iwe msaada kwa watu wake. Kama Yesu alivyo jiwe la pembeni la kanisa, mafundisho yake ni jiwe la pembeni la theolojia. Na kama mitume na manabii walivyokuwa misingi ya kanisa kwa kumtambulisha Kristo duniani, *Imani ya Mitume* ni msingi wa theolojia kwa sababu inatutambulisha sisi kwa mafundisho ya mitume yaliyoandikwa katika Maandiko.

Jambo zuri kuhusu *Imani ya Mitume* ni kwamba, inafupisha vizuri sana misingi muhimu ya mafundisho ya Kikristo ambayo kila Mkristo, katika tofauti zote za madhehebu ambayo tunayo leo, ni lazima tuyakiri. Mungu ni nani, na Bwana Yesu Kristo ni nani, kazi ya Roho Mtakatifu na jinsi inavyofanya kazi katika mafundisho ya wokovu na kanisa; njia yote kufikia hukumu ya mwisho halafu na kufikia kurudi mara ya pili kwa Bwana Yesu Kristo. Huwezi kuwa na njia ya kweli bila kuwa na ufunguo muhimu kwa mafundisho ya Kikristo.

— Dr. Stephen Wellum

Tutatafakari misingi ya asili ya *Imani ya Mitume* katika njia mbili: Kwanza, tutaangalia jinsi inavyotoa kipimo dhidi ya mafundisho mengine na jinsi yanavyoweza kuamriwa. Pili, tutazungumzia jinsi ambavyo inatoa misingi ya mantiki ambayo mafundisho ya kweli yalivyojengwa. Tuanze na *Imani ya Mitume* kama kipimo cha theolojia.

Kipimo

*Imani ya mitume* inatumika kama kipimo cha mafundisho kwasababu inatoa mambo kadhaa makubwa kabisa na mawazo muhimu ya Ukristo. Mawazo haya yanafundishwa kwa wazi kabisa katika Maandiko ili yaweze kutambuliwa na kukubaliwa na kila mtu. Kama tulivyosema mapema katika somo hili, mafundisho haya ni muhimu katika Ukristo. Matokeo yake, mafundisho mengine yote yanapaswa kukubaliana na mafundisho haya. Hatuwezi kukubaliana na mawazo mengine yanayopingana na mafundisho haya muhimu.

Umewahi kumwona mtu anayeigiza na aliye na uwezo wa kusema maneno katika njia ambayo yeye huonekana kama haongei? Mtu wa jinsi hiyo mara nyingi hutumia mwanasesere, au kitu bandia ambacho kinafanya mazungumzo kwa niaba ya mwigizaji. Mwigizaji hodari anaweza kumfanya mdoli aonekane kama yuko hai. Hata hivyo, mwigizaji anaweza kushawishi watu, japokuwa tunajua kwamba mwigizaji huyo si mdoli. Kwa nini? Jibu ni rahisi sana, tunajua kwamba mdoli siyo kiumbe hai, na kwamba hauwezi kuongea. Kwa lugha nyingine, tunatumia uzoefu na uelewa wetu kuhusu mdoli kuwa haongei, na hivyo tunakataa kuamini. Pengine hatuwezi kuelezea jinsi mdoli anavyoweza kuonekana kuwa ni hai na kuweza kusema mawazo yake. Lakini tunajua kwamba, lazima kuwe na maelezo yenye maana ambayo huenda sambamba na vigezo vyetu.

Katika njia hii, *Imani ya mitume* inafupisha mafundisho muhimu ambayo tunayashikilia kwa nguvu ambayo hatutayabadilisha. Tunaamini kwamba, Biblia iko wazi, na kwamba mafundisho yake ni ya muhimu sana. Pia hatuwezi kuacha mahusia yake. Kwahiyo, haijalishi jinsi watu wengine wanavyoweza kuleta mawazo yao kwetu, tunakataa kuamini chochote ambacho kinakinzana na mafundisho muhimu ya Maandiko.

Kutumia imani ya mitume kama kipimo, inatusaidia sisi kubaki waaminifu kwa Maandiko, na kuwashawishi wenye mafundisho ya uongo na wanaotuletea theolojia mbaya. Wengi wetu tumekutana na watu wazuri sana katika mabishano. Wanalazimisha imani kuwa watu ni nafsi, na kwamba tunaelekezwa kuamini mambo yote, hata kama wanafanya makosa au kudanganya. Kwa hakika, inatusaidia kuwa na orodha fupi ya imani inayoweza kutuongoza katika mafundisho ya Maandiko. *Imani ya Mitume* inatupatia mwongozo huu muhimu.

Kwa mfano, kulikuwa na mafundisho makubwa kadhaa ambayo kanisa liliyaitikia katika karne za mapema za maisha yake. Moja ya mafundisho hayo ilikuwa Unostiki. Mbali na mafundisho mengine, Unostiki ulifundisha kwamba, miili yetu ni miovu, na kwamba wokovu unatutaka sisi kuziweka huru nafsi zetu kutoka katika utumwa wa miili yetu. Haikuwa rahisi kwa kila Mkristo katika kanisa la kwanza kulijua jambo hili ili waweze kuyapinga makosa ya mafundisho hayo. Lakini, wale ambao walikuwa wamefundishwa mafundisho ya *Imani ya Mitume* waliweza kwa uhakika kabisa kukataa uzushi huu kwa misingi ya mafundisho ya Maandiko kuhusu ufufuo wa mwili. Kwa kuwa ni wazi kwamba, Biblia inafundisha kuhusu Yesu kuja katika mwili na kuokoa wanadamu katika uzima wote, yaani nafsi, na miili yetu pia.

Wengi wetu wanachanganyikiwa na mabishano ya watu werevu, au waliopotoshwa na tafsiri, au taarifa zilizokosewa. Sasa hatuwezi kila mara kueleza kilichokosewa katika mabishano au walichokiona, lakini, tunaweza kwa uhakika kuyakataa mambo hayo ambayo yanapinga *Imani ya Mitume* kwasababu tunajua kwamba Imani ya mitume ni sahihi kulingana na Maandiko.

Bila shaka, hatutakiwi kuipandisha *Imani ya Mitume* au kauli zingine za imani kwa kulinganisha na Maandiko. Biblia pekee ndiyo ifundishayo ukweli. Kwahiyo, hatuwezi kuwa na maswali nayo kabisa. Na hata *Imani ya Mitume* endapo isingelikuwa sahihi lazima ingeliweza kukataliwa, lakini *Imani ya Mitume* imesimama imara tangu karne za mapema za kanisa. Imeonyesha mara kwa mara kusimama imara na kuiwakilisha Biblia. Kwahiyo, ni lazima tuwe na uhakika kuitumia kama kipimo katika kuyahukumu mafundisho tunayopambana nayo katika ulimwengu huu wa sasa.

Baada ya kutafakari jinsi ambavyo *Imani ya Mitume* inavyoweza kutumika kama kipimo cha mafundisho muhimu, tuko tayari sasa kuzungumzia wazo lingine la msingi linalotumika katika mitazamo mingine ya kitheolojia.

Misingi ya Fikra

Bila shaka, kuna uhusiano mkubwa sana kati ya mtu na chanzo chake. Huu ni mfano unaoonehsa mwanzo wa mawazo mengine. Na kimsingi mawazo yanategemeana, ni kama mto ambao kiasili unatiririka kutoka chanzo chake cha maji. Kwa hiyo, tunaposema wazo moja linatumia maana ya msingi ya wazo lingine, tunamaanisha kuwa tunaweza kuanzisha wazo lingine la busara la kupinga ambalo linatiririka kutoka msingi wa mantiki wa wazo ili kuanzisha mawazo mengine yanayotegemeana kimsingi.

Kwa mfano, *Imani ya Mitume* inasema mambo machache waziwazi kuhusu Mungu Baba. Inachokisema ni kuwa:

Naamini katika Mungu Baba Mwenyezi,

Muumba wa mbingu na nchi.

Lakini kimantiki mafundisho haya yanaunda dhana ya mambo mengine tunayoyaamini kuhusu Mungu Baba. Kwa mfano, katika misingi ya kwamba Mungu ni muumba wa mbingu na nchi, tunaamini pia kwa usahihi kwamba ana mamlaka juu ya mbingu na nchi, na kwamba uumbaji wa kwanza ulikuwa mzuri, na kuwa tunaweza kujifunza kuhusu Mungu tunapoiangalia dunia na asili yake.

Tunaweza kuonyesha kwa usahihi kuhusu uthamani wa misingi ya mafundisho kwa kuuangalia mti. Tunaweza kuangalia ardhi yenyewe kama yalivyo Maandiko, na mti wa theolojia ukiota kutokana na huo mti. Lile shina la mti, pamoja na matawi yake makubwa, inawakilisha mafundisho ya msingi. Kimsingi, imani sahihi hutegemea Maandiko peke yake. Lakini matawi hugawanyika katika matawi madogo zaidi kutokana na matawi yake makubwa. Na tunapoyaangalia majani ya mti, tunaangalia mawazo yanayotegemea matawi madogo madogo. Tukiangalia katika picha hii, thamani wa kuanza na *Imani ya Mitume* inakuwa wazi. Tunahitaji kujifunza mafundisho makubwa kwanza, ili kupata umbo la mti katika nafasi yake, hii ni sawa na kuweka mizizi imara ndani ya Maandiko.

Maelezo haya yanaweka mambo mawili kwetu; Jambo la kwanza kabisa ni kwamba, inatusaidia kuona uhusiano kati ya imani tofauti katika mifumo ya theolojia yetu. Jambo la pili, inatusaidia kufikiri kuhusu mafundisho ambayo ni hafifu yaliyoandaliwa kutokana na Maandiko katika njia ambazo zinaoanisha hayo mambo yaliyo duni, yenye msingi wa imani yetu ya Kikristo.

Mafundisho ya Imani ya Mitume yanaweka wazi asili ya ukweli wa Wakristo. Imani ya Mitume ilianza katika karne ya pili; imani hii ilichukua tabaka kadhaa katika karne ya pili, na mwishowe ikachukua mfumo ambao tumeuzoea, yaani Utatu Mtakatifu, Baba, Mwana, na Roho Mtakatifu. Na hapo Yesu alikuja katika mwili na kutupatanisha kupitia kifo na ufufuo wa ushindi na kutegemea kurudi kwa Bwana Yesu, kwa yeye upo msamaha wa dhambi zetu. Na hapo upo uhalisia wa ushirika wa wale waliozaliwa tena katika Kristo. Na ninafikiri kuwa hakuna kitu chenye afya ya kiroho katika kanisa. Mara kwa mara, Imani ya Mitume huyaonyesha mafundisho sahihi ya Biblia.

— Dr. J. I. Packer

Tumekwisha kuona umuhimu wa Imani ya Mitume katika hali ya asili na chimbuko lake, sasa tuko tayari kuelezea mafundisho yaliyokubaliwa na wote duniani.

1. Kiulimwengu

Njia mojawapo ambayo hutufanya tuhukumu jambo la kweli ni kuangalia tofauti ya mashahidi waliosema. Kadiri ya wingi wa mashahidi watakavyoonyesha wazo la kweli, na ndivyo tutakavyoukubali zaidi ukweli huo. Suala la kuuhakikisha ukweli wa maandiko lilikuwa la muhimu sana katika kuilinda theolojia sahihi. Tunavyojaribu kutambua ni kitu gani tunachopaswa kuamini, inatusaidia kujua kuhusu watu wengine katika historia walichoamini, na pia katika ulimwengu huu kinachoaminiwa na baadhi ya watu. Na inapokuja kwenye *Imani ya Mitume*, kauli za mafundisho yake yamekuwa kila mara yakithibitishwa na Wakristo wengi katika sehemu nyingi.

Tutachunguza asili ya makubaliano ya wote katika mada ya Imani ya Mitume katika vipindi vitatu vya kihistoria. Muafaka wa kwanza, tutaona kwamba imani hizi zimewekewa misingi katika Agano Jipya. Pili, tutaona kwamba yamethibitishwa na Wakristo wengi wakati wote katika historia ya kanisa. Na tatu, tutaangalia katika njia ambazo zinaendelea kuweka tabia ya kanisa mpaka sasa. Tuanze na Agano Jipya, na lilivyoendelea kuwa na msimamo wa kuthibitisha mafundisho haya.

Agano Jipya

Tangu siku za mapema za kanisa, kumekuwa na kutokuelewana kwenye mafundisho ya Kristo na mitume. Baadhi ya mambo haya ya kutokubaliana yameinuka kutoka nje ya kanisa, wakati mwingine kutoka ndani ya kanisa. Kwa mfano, Paulo mara kwa mara aliandika dhidi ya Wakrito wa Kiyahudi waliodai waumini wa kimataifa watahiriwe, kama ilivyo katika Wagalatia sura ya 5. Na katika 2 Petro sura ya 2, Petro alionya kwamba kutakuwa na waalimu wa uongo katika kanisa. Agano Jipya limejaa mifano ya Yesu na wafuasi wanafunzi wake wakisahihisha mawazo yaliyokosewa ya watu kadhaa.

Na makosa katika kanisa ni hatari kama imani muhimu zinapokuwa hatarini. Hii ndiyo sababu Yesu pamoja na waandishi wa Agano Jipya walijali sana kuyasahihisha makosa kwenye pointi za msingi katika theolojia. Na jambo la ajabu ni kwamba walitoa masahihisho yao, walikubaliana kabisa kila mmoja. Licha ya mafundisho mengi yaliyokuwemo katika kanisa kwa wakati huu, Agano linaonyesha kutokushindwa kwa umoja wa mafundisho ndani ya kanisa lenyewe.

Ukweli ni kwamba kanisa lilianzisha maandiko ya sheria yaliyoanzisha vitabu hivi ambavyo kwa njia hii zililichukua karne kuzitengeneza. Kwa hiyo haukuwa mfumo wa haraka kuufanya, hii inaonyesha kuwa hukumu iliyofikiwa na kanisa ni kwamba kulikuwa na kiini cha umoja hapa. Hilo ni jambo la kufikiria ambalo tunaweza kuliondoa, na muhimu ni kwamba, huo umekuwa uamuzi wa wanachuo katika kanisa kwa zaidi ya miaka 2000. Na bado, tunapozungumzia kuhusu kiini cha umoja kati ya uwazi mkuu wa Agano Jipya, ni lazima uwe na elimu kuwa kuna tofaui ya mitazamo kati yake. Nafikiri tatizo la ushirika ni kwamba tatizo la tofati za mitazamo halitokani na kutofautiana na mafundisho au madai. Unaweza kupata utofauti wa mitazamo, tofauti ya misisitizo, tofauti ya mazungumzo kuhusu ukweli, tofauti ya vipengele vya ukweli. Lakini, katika uamuzi wangu angalau, hakuna usambazaji wa kinyume kati ya vitabu kadhaa katika Agano Jipya.

* Dr. David Bauer

Katika nuru ya umoja huu, wakati Agano Jipya linapothibitisha mada za imani katika *Imani ya Mitume,* ni haki kusema inafanya hivyo kwa wote. Na kwa mfululizo inasisitiza utatu wa Baba, Mwana, na Roho Mtakatifu, kwa wakati mmoja inasisitiza kuwa kuna Mungu mmoja tu. Vitabu vya injili vinawasilisha ukweli wa imani ya kutungiwa mimba kwa Kristo, kuzaliwa, maisha yake, huduma yake, kifo chake, kufufuka na kupaa kwake mbinguni. Na vitabu vya Agano Jipya vyote vinaunga mkono kauli ya imani kuhusu kanisa na wokovu. Baada ya kuangalia Agano Jipya, tuangalie jinsi hizi imani zilivyowekewa sifa na Ukristo kwa miaka mingi katika historia ya kanisa.

Historia ya Kanisa

Kama lilivyo kanisa katika Agano Jipya, kanisa la karne zilizopita lilionyesha theolojia kadhaa. Katika matatizo madogomadogo kulikuwa na umoja kidogo. Lakini kulikuwa na mafundisho ya msingi, kama vile mada za imani katika *Imani ya Mitume*, zilipokelewa na kuthibitishwa karibu na wote kiulimwengu. Na katika hali hizo ambapo mafundisho haya ya imani yalipokataliwa, kanisa na historia kwa ukubwa wake wapinzani kwa makundi makundi walihesabiwa kuwa ni waalimu wa uongo.

Kama vile ulivyo mfano mmoja, fikiria matukio ya karne ya nne baada ya kuzaliwa Kristo (A.D.). Nakala ya mapema ya Imani ya Mitume ilikuwa tayari inatumika wakati ule. Katika pointi hii katika historia, mafundisho potofu yaliinuka dhidi ya kanisa na kanisa liliyashughulikia kupitia mabaraza yake. Baadhi ya mabaraza haya yalikuwa ya ndani, lakini mengine yalihesabiwa kuwa mabaraza ya ulimwengu wote kwa sababu yaliwajumlisha maaskofu kutoka katika makanisa ya sehemu nyingi kote duniani. Kwa mfano Baraza la Nicea katika mwaka wa 325 baada ya kuzaliwa Kristo na Baraza la Constaninople katika mwaka wa 381 baada ya kuzaliwa Kristo yalikuwa mabaraza ya ulimwengu yaliyoshughulikia matatizo yaliyokuwa yametokana na maelezo ya Imani ya Mitume, yalikusudia kuweka wazi mawazo kadhaa ya mada za imani katika Imani ya Mitume.

Imani ya kisasa ya *Nicene* mwanzo iliandikwa kama rasimu katika Baraza la Nicea mwaka wa 325 A.D, lakini ilirasimishwa na kuwa rasimi kupitia Baraza la Constantinople la mwaka wa 381 baada ya Kristo. Imani hii ya Mitume ilikusudia kuweka wazi mafundisho sahihi ya Kikristo kwa njia rahisi na fupi zaidi.

Kwa mfano, uzushi uliojulikana kwa jina la “Uaginostiki” ambao ulifundisha kwamba; Mungu wa Biblia ambaye aliumba ulimwengu yeye mwenyewe aliumbwa na mungu mwingine. Uzushi kama huo haukupingwa wazi wazi na Imani ya Mitume, kwa hiyo ile Imani ya Nicene iliongeza lugha ambayo ilifanya kusudi la *Imani ya Mitume* iwe wazi zaidi.

Hasa, pale *Imani ya Mitume* inaposema tu “Naamini katika Mungu Baba Mwenyezi, Muumba wa Mbingu na nchi” Ile Imani ya Nicene ilitoa hii kauli iliyopanuliwa: Tunaamini katika Mungu mmoja, na Baba Mwenyezi, muumba wa Mbingu na nchi, na vitu vyote vinavyoonekana na visivyoonekana. Angalia mambo manne hapa:

Kwanza, *Imani ya Nicene* inalinganishwa na *Imani ya Mitume*, lile baraza la Kiulimwengu la Nicene lilionyesha kuwa kanisa duniani kote lilithibitisha *Imani ya Mitume*

Pili, Imani ya Nikea ilianza na neno “Sisi” katika nafasi ya “Ni”. Imani ya Mitume imekusudiwa kama sala ya mtu binafsi kwa ajili ya tamko la imani kwenye ubatizo. Imani ya Nikea ilikuwa kauli kwamba kanisa duniani kote kwa pamoja lilitoa mafundisho haya yaliyo sawa.

Tatu, Imani ya Nikea ilitoa ufafanuzi kwa kuongezea neno “moja” baada ya neno “Mungu.” Hii ilifanya dokezo katika Imani ya Mitume wazi: kuwa kuna Mungu mmoja tu.

Na nne, *Imani ya Nikea* ilitoa ufafanuzi kwamba Mungu aliumba kila kitu, pamoja na vitu visivyoonekana kama vile mapepo. Hii huonyesha wazi kuwa Mungu hakuumbwa. Tena, dhana hii ilikuwa wazi katika *Imani ya Mitume,* kwa hiyo ni kwamba *Imani ya Nikea* ilikuwa ikifafanua shauri hilo tu.

Aina hizi za kuthibitisha, na ufafanuzi ziliendelea kutolewa kwa mabaraza na kwa wanatheolojia katika karne zote. Kwa wakati mwingine, maamuzi ya mabaraza hayakukubaliwa na makanisa yote. Baraza moja lililaumu maoni ya baadhi ya makanisa; hali kadhalika baraza lingine lililaumu maoni ya makanisa mengine. Lakini katika sehemu nyingi, makanisa kwa pande zote mbili za mabishano ziliendelea kuthibitisha misingi na kanuni ya *Imani ya Mitume.*

Kwasababu hii, Imani ya Mitume kwa kawaida imeonekana ndiyo yenye kauli za za msingi kote ulimwenguni katika imani ya Wakristo. Ni *Imani ya Nikea* tu ambayo imeikaribia *Imani ya Mitume* katika maana ya kukubaliwa kimataifa katika historia. Lakini *Imani ya Nikea* siyo msingi tu, bali pia inajumuisha kauli kadhaa za kitheolojia ambazo hata wanatheolojia mara kwa mara hawazielewi. Ndiyo maana tumeichagua *Imani ya Mitume* kama msingi kwa utafiti huu kwa ajili ya malengo ya msingi katika imani ya Wakristo.

Mpaka sasa, tumeonyesha Agano Jipya kukubaliwa kote, na kutaja makubaliano ya mafundisho sehemu zote za kanisa kihistoria. Sasa tuko tayari kuzungumzia habari za wakati huu, tukiangalia kwamba imani hii bado inaakisi tabia za kanisa la Wakristo.

Wakati huu

Katika kila kipindi, waalimu wa uongo wamekataa misingi ya imani ambayo kanisa limeshikilia kwa karne nyingi. Katika ulimwengu wa sasa, madhehebu kama Mashahidi wa Yehova na Wamomoni wanajifikiria wao pia ni Wakristo kwasababu wanaikubali Biblia na kujaribu kumfuata Kristo kwa njia fulani. Lakini siyo Wakristo wa kweli kwa sababu wanaikana imani ya msingi ambayo imeifafanua mipaka ya Ukristo kwa miaka maelfu. Imani ambayo inapatikana katika mada ya imani ndani ya *Imani ya Mitume.* Hata makanisa ambayo hayatambuliki kama madhehebu wanakataa mafundisho hayo ya msingi, pamoja na waalimu fulani binafsi ndani ya makanisa fulani ya Wakristo.

Lakini kama watu wengi walikataa mafundisho yaliyoorodheshwa katika *Imani ya Mitume,* tunawezaje kusema kuwa imani inaweka tabaka katika makanisa kwa siku hizi? Swali hili lina jibu lenye sehemu mbili; moja, kwa sehemu kubwa ya makanisa wanaodai kuthibitisha Ukristo wa mafundisho haya, wanafundishwa na kuaminishwa na Waprotestanti wa aina zote wenye kutunza mambo ya kale. Wakiwemo Wabaptisti, Wamethodisti, Walutheri Waangilikana, Wapresbatariani, nakadhalika hudhibitisha matumizi ya imani hii. Kando ya hii, makanisa ambayo yanakataa mafundisho haya pengine wasingeitwa “Wakristo” wakati wanaweza kuidhinisha Biblia na kudai kumfuata Kristo, japokuwa hawafundishi Maandiko au yale ya kanisa la kihistoria. Kwa sababu hii, hawa siyo Wakristo halisi.

Ni vizuri unapofikiri umuhimu wa mafundisho ambayo yameonyeshwa katika Imani ya Mitume kwa mfano, mambo haya ni muhimu kabisa kwa maisha ya kanisa na katika uelewa wetu wa asili au tabia ya habari njema na kwa uelewa wetu wa wokovu katika Kristo. Kwa mfano, Imani inatutangazia asili ya Utatu wa Mungu: Mungu ni Baba, Mungu ni Mwana, na Mungu Roho Mtakatifu. Kwahiyo, kama tunataka kuwa Wakristo, hatuwezi kujifanya kama kwamba mafundisho ya Utatu ni kama kitu cha ziada tu kinachoweka mapambo kwenye imani yetu. Badala yake mafundisho ya Utatu ni kauli kuhusu Mungu mwenyewe, kwakuwa yeye ndiye kiini cha kweli yote.

* Dr. Steve Blakemore

Ninaweza kusema mafundisho katika Imani ya Mitume ni ya muhimu na ni ya msingi kwa Ukristo. Mafundisho haya hasa ukienda pembeni nayo, unaondoka kutoka imani ya Wakristo. Huo ni uzoefu wa kanisa la mapema, na waligundua kulikuwa na aina zote za njia tofauti ambazo Biblia inaweza kutafsiriwa na walisema “hii ndiyo njia sahihi” ni kama njia ya reli: “Huu ndiyo mfumo sahihi ambao unatafsiriwa na Biblia.” Nenda njia hii unayoondokea katika imani muhimu ya Ukristo. Na mpaka siku hii Imani ya Mitume, nafikiri imefafanua asili muhimu na halisi ya imani ya Biblia.

— Dr. Peter Walker

Kwa sababu imani imefupishwa katika Imani ya Mitume ambayo ni msingi wa kuaminiwa na wote, inashawishi umoja kati ya waumini. Hii hasa ni jambo la thamani kwa wakati huu, kwa sababu kuna migawanyiko mingi ndani ya kanisa la sasa.

1. Unganishi

Pengine umekutana na Wakristo wa kweli ambao wanakataa kujifunza theolojia kwasababu wanashawishika kuwa mafundisho yanawagawanya Wakristo dhidi yao. Wanaeneza mgomo huu wa kujifunza theolojia rasmi na kauli mbiu kama hii “Yesu hutuunganisha sisi, lakini mafundisho yanatugawa sisi”. Tena kuna kipimo cha ukweli katika nafasi hii. Wakristo kutoka miaka na miaka wamejitenga wao kwa wao, kujilaumu wao kwa wao, kujitesa wao kwa wao na hata kuanzisha vita kwa ajili ya masuala ya mafundisho. Hata hivyo, Agano Jipya bado linahamasisha kanisa kujitahidi kuwa na umoja wa mafundisho.

Kwa mfano, katika kitabu cha Waefeso sura ya 4:11-13, tunasoma maneno haya:

Naye [Yesu] alitoa wengine kuwa mitume, na wengine kuwa manabii, na wangine kuwa wainjilisti na wengine kuwa wachungaji na waalimu; kwa kusudi la kuwakamilisha watakatifu, hata kazi ya huduma itendeke, hata mwili wa Kristo ujengwe; hata na sisi sote tutakapoufikia umoja wa imani na kumfahamu sana Mwana wa Mungu, hata kawa mtu mkamilifu, hata kufikia kwenye cheo cha kimo cha utimilifu wa Kristo (Waefeso 4:11-13).

Katika kifungu hiki, Paulo analitaja kanisa kama mwili wa Kristo. Na alionyesha kuwa kanisa haliwezi kufikia ukomavu katika Kristo mpaka tutakapounganishwa katika imani na katika maarifa. Kwasababu hii, umoja wa mafundisho lazima viwe ni lengo la kila Mkristo.

Bila shaka, masuala mengine mengi ya mafundisho ya Ukristo ni lazima yashawishi kujifunza mafundisho. Tunahitaji kufanya mambo kama kumpenda Mungu na majirani zetu, kufuata utakatifu, kutegemea uwezo wa Roho Mtakatifu, na kutafakari neno la Mungu. Tunapolenga katika mafundisho tu na kutokujali mambo mengine ya muhimu, mara kwa mara tunapotoka vibaya. Kama mtume Paulo alivyoonya katika kitabu cha IWakoritho 13:2:

Tena nijapokuwa na unabii, na kujua siri zote na maarifa yote, nijapokuwa na imani timilifu kiasi cha kuweza kuhamisha milima, kama sina upendo, si kitu mimi (1Wakorintho 13:2).

Kama ilivyoonyesha katika kifungu hiki, kupata maarifa ya theolojia ni muhimu, lakini siyo kitu kikubwa na kizuri sana, lakini kitu muhimu ni kuwa na imani ya Wakristo.

Mojawapo ya njia za kuepuka madhara ya utata ni kufurahia katika mafundisho ya umoja unaotuunganisha wafuasi wote wa Kristo mahali pote duniani. Tunapopima wasiwasi wetu kwa maelezo ya ndani ya theolojia na uhusiano wetu wa umoja, mafundisho haya yanaweza kutuunganisha badala ya kutugawa.

Kanisa la Yesu Kristo leo linahamasisha sana kuhusu umoja. Tunayo madhehebu mengi sana na pointi za kuangalia utofauti kuhusu Roho Mtakatifu, kwa wanawake, na kwenye ubatizo. Na bado inaelekea kuwa leo katika karne ya ishirini na moja tuna wasiwasi kuhusu kukaa pamoja kufikia misingi ya utekelezaji, kuufikia ulimwengu, misingi ya ukweli. Ni jambo la kushangaza kuwa Bwana wetu Yesu na pia mtume Paulo, wanapofikiria umoja ninafikiria juu ya injili iliyoandikwa na Mtakatifu Yohana sura ya 17 na Waefeso sura ya 4 wanafikiria juu ya umoja ambao tunao kwasababu ya Mungu wetu mmoja, Bwana mmoja, na Roho mmoja, na imani moja, na ubatizo mmoja. Na kwahiyo ni ukweli, na tunao mwili wa ukweli tunaouamini, ambao unatakiwa kuwa msingi wa umoja wetu katika Kristo.

* Dr. Samuel Ling

Katika ulimwengu wote kuna mamia ya mamilioni ya wafuasi wa Kristo waliosimama imara na waliojitoa kwa mafundisho ya msingi ya Biblia ambayo imefafanuliwa katika Imani ya Mitume. Katika ukweli huo, kwa wakati huu tulio nao, Wakristo wasio na idadi wanaugua kwa mateso hata kuuawa kwa ajili ya ahadi zao. Wanaweza wasikubaliane na baadhi ya mambo mengi kwenye masuala ya kitheolojia. Na kweli wanaweza kwa nguvu kabisa kuchagua au kupinga kwenye mitizamo ambayo mimi na wewe tunaishikilia kwa upendo. Lakini licha ya tofauti zetu, tunasimama pamoja kwa kile ambacho kinasemwa na Imani kumhusu Mungu, kanisa, na wokovu. Kumbuka ni nini Yesu alichokiomba kuhusu kanisa katika Yohana17:23:

Mimi nikiwa ndani yao na wewe ndani yangu, ili wakamilike katika umoja na ulimwengu upate kujua kuwa umenituma na kwamba unawapenda kama unavyonipenda mimi (Yohana 17:23).

Tazama Yesu alivyosema kuwa umoja ndani ya kanisa ulikuwa ni uthibitisho kwamba yeye alitumwa na Baba. Tunaposimama bega kwa bega na wafuasi wengine wa Kristo, tukisisitiza tulichonacho cha kawaida kitheolojia, tunashuhudia kwa ulimwengu kuwa habari njema ni kweli, na hii inatutia nguvu katika uinjilisiti wetu.

Baada ya kuifafanua habari njema, na kukubaliana katika mambo ya kawaida ya habari njema, nafikiri njia moja ambayo tunaweza kufuata ni umoja na kweli na tunaweza kusema sasa kwamba, tumejitoa katika umoja huo tulio nao katika habari njema, na tutafuata umoja sisi kwa sisi, katika maisha na huduma, katika njia hiyo hatutaomba kuachana kutiwa hatiani katika kweli. Lakini sisi kwa kweli tunasherehekea hata katika maeneo tuliyotofautiana. Tunatofautiana kwa mtiririko wa kuheshimiana. Tunatofautina kwa akili. Tunatofautiana kwa upendo. Lakini tunatafuta mambo ndani ya kila mtu ili tuwe na furaha ya kuheshimiana, katika ukweli. Na tunayasherehekea mambo hayo katika kiwango fulani, ili kufurahia umoja wetu uwe wa halali, usiwe na dhamira tofauti kwenye maeneo mengine ya kitheolojia yasiyo na hatia.

* Dr. J. Ligon Duncan III

*Imani ya mitume* inaweza kuwasaidia Wakristo kila mahali kutofautisha kati ya imani muhimu, au za lazima, na imani ambazo ni za pili kwa umuhimu. Na tunaposisitiza imani hii katika maisha yetu binafsi na katika maisha ya kushirikiana katika kanisa, tunatafuta kwamba theolojia siyo lazima itugawe. Badala yake, tunatafuta kuungana na watumishi wengine wa Kristo waminifu, na hivyo kutimiza maono ya Yesu kwa kanisa lake.

HITIMISHO

Katika somo hili la utangulizi wa mada za imani katika *Imani ya Mitume*, tumezungumzia historia ya imani katika misingi kama ilivyoanzishwa, na lengo lake. Tumetoa mtazamo wa mafundisho kumhusu Mungu, kanisa, na wokovu. Na tumetaja umuhimu wa mada zake za imani katika maana ya mwanzo wake duniani kote, na asili yake ya umoja.

Imani ya mitume ni ya muhimu sana katika maandiko ya historia ambayo yanafupisha imani muhimu ya imani ya Wakristo kwa miaka mamia kwa mamia. Na hata leo, inaendelea kutoa mada za mwanzo wa umoja kwa wanatheolojia Wakristo katika kila dhehebu. Katika masomo yatakayofuata katika mfululizo huu, tutachunguza mada za imani katika imani ya mitume katika njia ya ufafanuzi mpana zaidi. Tutaangalia jinsi zinavyowakilisha ukweli wa Maandiko ambayo yanaunganisha mafundisho ya Wakristo duniani kote.

WAANDAAJI WA SOMO

**Dk. Van Gayton (Mwongozaji)** ni mkuu wa Taaluma katika chuo cha The Williams Bible Institute and Seminary na amekuwa mhadhiri mahiri katika vyuo vikuu maarufu mbalimbali duniani kote. Dk. Gayton pia aliwahi kutumika kama Mchungaji wa ‘Federal Bureau of Prisons’ kwa muda wa miaka minne, na alikuwa mjumbe wa bodi ya wakurugenzi kwenye Taasisi ijulikanyo kama ‘Institute of Religion and Public Policy’ huko Washington D.C. Dk. Gayton ana Shahda ya Uzamili ya Theolojia kutoka chuo cha International Seminary, pia Shahada ya uzamili Mdiv. Kutoka chuo cha Logos Bible College, na PhD ya falsafa ya Biblia kutoka chuo cha Christian Leadership University, pia PhD ya Theolojia kutoka chuo cha Faith Theological Seminary, na PhD ya Huduma na Utumishi Kutoka Reformed Theological Seminary. Yeye pia ni Askofu na ametumika kama Askofu Mkuu wa Kanisa la International Community of Christian Churches, huduma ya urejesho wa umoja wa kanisa.

**Dr. David Bauer** Ni mkuu wa shule ya kutafsiri Maandiko pamoja na Ralph Waldo
Beeson ambaye ni Profesa wa namna ya kujisomea Biblia kule Asbury Theological
Seminary.

**Dr. Steve Blakemore** ni profesa mshiriki wa falsafa katika chuo cha Wesley Biblical Seminary.

**Dr. Paul Chang** ni mchungaji kiongozi wa kanisa la Monmouth Chinese Christian Church la Middletown, New Jersey.

**Dr. J. Ligon Duncan III** ni Kansela na Raisi wa chuo cha Reformed Theological Seminary, pia ni profesa wa Theolojia katika chuo cha John E. Richards.

**Dr. Steve Harper** ni Makamu wa Rais mwanzilishi wa Seminari ya Florida Dunnam
campus of Asbury Theological Seminary, Orlando, FL.

**Dr. Riad Kassis** ni mkurugenzi wa kimataifa wa baraza la kimataifa la Evangelical Theological Education.

**Dr. Samuel Ling** ni mwanzilishi mwenza wa China Horizon.

**Dr. Robert G. Lister** ni profesa mshiriki wa masomo ya Biblia na Theolojia katika chuo cha Talbot School of Theology.

**Dr. R. Albert Mohler, Jr.** ni Mkuu wa Chuo cha The Southern Baptist Theological
Seminary.

**Dr. John Oswalt** ni profesa wa mbobezi na heshima wa Agano la Kale katika chuo cha Asbury Theological Seminary.

**Dr. J. I. Packer** alikuwa mjumbe wa bodi ya wadhamini na profesa wa Theolojia katika chuo cha Regent College huko Vancouver, British Columbia (mustaafu), pia amehubiri na kufundisha katika maeneo mengi huko Uingereza na America.

**Dr. Jonathan Pennington** ni mhadhiri wa Ufafanuzi wa Agano Jipya na Mkurugenzi wa
Masomo ya Utafiti zamivu, Baptist Theological Seminary.

**Dr. K. Erik Thoennes** ni Profesa wa Masomo ya Biblia na Theolojia katika Chuo Kikuu
cha Biola, tawi la Chuo cha Theolojia cha Talbot; na Mwenyekiti wa Masomo ya Biblia
na Theolojia.

**Dk. Peter Walker** ametumika kama Profesa wa Masomo ya Kibiblia katika chuo cha Trinity School for Ministry, na makamu mkuu wa chuo mshiriki wa chuo cha Wycliffe Hall, Oxford. Kwa sasa ni mshauri mwelekezaji wa kituo cha Jerusalem Center kwa Masomo ya Kibiblia.

**Dk. Stephen J. Wellum** ni Profesa wa Theolojia ya Kikristo katika seminari ya The Southern Baptist Theological Seminary.